জানা গেছে, জমি সংক্রান্ত বিষয় নিয়ে দীর্ঘদিন ধরে  সদর উপজেলার নয়াগাঁও এলাকায় চাচাতো ভাই মোয়াজ্জেম হোসেন ও আবু তালেবের মধ্যে বিরোধ চলে আসছিল। এরই জের ধরে আজ সকালে তাদের মধ্যে সংঘর্ষ বাধে। এক পর্যায়ে মোয়াজ্জেম হোসেনের নেতৃত্বে একদল সন্ত্রাসী আবু তালেবের পরিবারের উপর হামলা চালায়। এতে আবু তালেব ও তার পরিবারের নারী ও শিশুসহ ৪ জন আহত হয়।  আহতরা হলো- আবু তালেব, নূর জাহান, আয়েশা বেগম ও রাব্বি হোসেন। তাদের মুন্সীগঞ্জ জেনারেল হাসপাতালে ভর্তি করা হয়েছে। তবে আহত আবু তালেবকে প্রাথমিক চিকিৎসা দিয়ে ছেড়ে দেয়া হয়েছে।  সদর থানার ওসি শহীদুল ইসলাম জানান, জমি নিয়ে  বিরোধ থেকেই দুচাচাতো ভাইয়ের মধ্যে এ হামলা ঘটতে পারে। এ ঘটনায় আবু তালেব থানায় লিখিত অভিযোগ দায়ের করেছেন।  (শীর্ষ নিউজ ডটকম/প্রতিনিধি/এমএল/রাজ/১৩.৫০ ঘ.)